**SAVJETODAVNA SLUŽBA**

**ZADARSKE ŽUPANIJE**

4.05.2016.

**Obavijest maslinarima!**

Početkom svibnja ove godine zabilježena je cvatnja maslina u podvelebitskome kraju (Tribanj – Kruščica). Dakle, dobrih desetak dana ranije nego li prošle vegetacijske sezone. Redovitim praćenjem prve generacije maslinina moljca *(Prays oleae)* širom naše županije bilježi se znatno slabiji intenzitet populacije za razliku od prošle godine. Međutim, svejedno maslinarima preporučujemo provedbu zaštitnih mjera protiv spomenutoga nametnika, zbog toga što su pretežito domaće sorte, uslijed jakog napada bolesti paunova oka, ponijele znatno manje resa nego li je to uobičajeno. Stoga već sada preporučujemo zaštitu maslinika protiv ove generacije maslinina moljca uporabom jednog od raspoloživih pripravaka:

|  |
| --- |
| **Naziv SZB** |
| **BATURAD WP** |
| **BIOBIT WP** |
| **CALINOGOR** |
| **DECIS 2,5 EC** |
| **PERFEKTHION** |
| **ROGOR 40** |
| **CHROMOGOR****IMIDAN 50 WG** |

Pripravci **BATURAD WP** i **BIOBIT WP** imaju dozvolu u ekološkoj proizvodnji.

Navedenim je pripravcima, radi bolje oplodnje, preporučljivo dodati i jedno od folijarnih hranjiva obogaćeno mikroelementom borom.

|  |
| --- |
|  |

*Podaci o registriranim SZB u RH vode se u Fitosanitarnom informacijskom sustavu (FIS) dostupnom na web adresi: http://fis.mps.hr/trazilicaszb/.*

**Provedbom zaštitnih mjera nužno se pridržavati uputa proizvođača rabljenog sredstava za zaštitu bilja!**

**Upozoravamo na urednu popunu evidencijske liste rabljenih pripravaka, kao i na njihovo prikladno zbrinjavanje nakon uporabe!**

*Ivan Šimičević,dipl.ing.agr. E – mail: Ivan.Simicevic@savjetodavna.hr*